niyakap ni dolores ang bangkay ni artemyo. inihiga sa kanyang kandungan. luha naman ang itinulong ni kapitana martina. at lahat ay nagtaglay ng habag sa busabos ng pagibig; kay loleng na nagtanghal ng di karaniwan sa mata ng madla. mabilis na umaagos ang kanyang luha, na nagbabansag ng matayog na kadakilaan ng kanyang puso, at magtatanghal ng taimtim na pagdaramdam ng kanyang kalulwa. waring mga salarin na hinahakot ang mga manglilimbag sa limbagan ng pamahalaan, at dinadala noon sa pagamutan ng san lasaro. dahil sa pagkamatay ng isang kasama, sa sakit na dipterya, ay muntik ng ikulong ang lahat ng kawani sa boong limbagan. kuwarentenas diumano ang kailangan, sapagka'mapanganib na sakit ang dipterya. ang mikrobyo raw noon ay totoong mabisang makahawa. ganyan ang pasya ng matatalinong doktor sa kagawaran ng karunungan. at naganap ang pasya, baga man kay daming anak ng dalita ang napinsalaan.